钦定古今图书集成/明伦汇编/氏族典/第144卷 > 元胄
## 钦定古今图书集成/明伦汇编/氏族典/第144卷 > 元胄

按《隋书元胄传》：“胄，河南洛阳人也。魏昭成帝之六代
孙。祖顺，魏濮阳王。父雄，武陵王。胄少英果，多武艺，美
须眉，有不可犯之色。周齐王宪见而壮之，引致左右，
数从征伐，官至大将军。高祖为丞相，入侍卫。周赵王
招知高祖将迁周鼎，乃要高祖就第。赵王引高祖入
寝室，左右不得从，唯胄扣刀入卫。胄闻屋后有被甲”
声，遽扶高祖下床，趣而去。赵王将追之，胄以身蔽户，
王不得出。高祖受禅，进位上柱国，封武陵郡公，邑三
千户，拜左卫将军，寻迁右卫大将军。后数载，出为豫
州刺史，历亳、浙二州刺史。时突厥屡为边患，朝廷以
胄素有威名，拜灵州总管。后复征为右卫大将军。蜀
王秀之得罪，胄坐与交通，除名。炀帝即位，不得调。慈
州刺史。上官政坐事徙岭南，将军丘和亦以罪废。胄
与和有旧，因数从之游。胄尝酒酣谓和曰：“上官政，壮
士也，今徙岭表，得无大事乎？”因自拊腹曰：“若是公者，
不徒然矣。”和明日奏之，胄竟坐死。